Obwohl mer eigentli scho sit 3 Tag händ welle en Beachtag ilege, hämmers irgendwie immer chli verhängt gha. Mer sind halt scho schaurig gstresst :-) Trotz allem, hüt hämmers tatsächlich gschafft und sind freudig is Meer zu de Qualle ghüpft. S hät nämli da im Meer alles so chlini Miniqualle wo eim chli apiegset. S brännt aber nur s bitzli und nur churz. Und d Abchüehlig lohnt sich.